Περιστέρι Ιωαννίνων

Για οικισμούς στην Ελλάδα με το ίδιο όνομα δείτε το λήμμα: Περιστέρι (αποσαφήνιση)

Το Περιστέρι είναι ημιορεινό χωριό της Ηπείρου στην Περιφερειακή Ενότητα Ιωαννίνων.

Γεωγραφικά - ιστορικά στοιχεία
Το Περιστέρι βρίσκεται στα βορειοδυτικά σύνορα της Ελλάδας με την Αλβανία, στις βορειοδυτικές πλαγιές του όρους Κασιδιάρης σε υψόμετρο 570 μέτρων και ιστορικά ανήκει στα χωριά του Πωγωνίου. Απέχει 53 χιλιόμετρα βορειοδυτικά από τα Ιωάννινα και 20 χιλιόμετρα δυτικά από το Καλπάκι. Αξιοθέατα του χωριού είναι η Μονή Εισοδίων της Θεοτόκου (του 1595), το πέτρινο γεφύρι εντός οικισμού και την πηγή στη θέση “Ζόγκζα” η οποία βρίσκεται σε ειδυλλιακό περιβάλλον. 

Το παλιό δημοτικό σχολείο έχει χαρακτηριστεί ως ιστορικό διατηρητέο μνημείο γιατί "συντέλεσε στη διάδοση των Eλληνικών Γραμμάτων και την εδραίωση του Ελληνισμού, σε μια περιοχή και σε μια εποχή (τέλη του 19ου αιώνα) δύσκολη για το αλύτρωτο έθνος μας". Η παλιά του ονομασία του χωριού είναι Μέγγουλη και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας ενώ το 1928 με το ΦΕΚ 81Α - 14/05/1928 μετονομάστηκε σε Περιστέρι. Σύμφωνα με το σχέδιο Καλλικράτης, αποτελεί την τοπική κοινότητα Περιστερίου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 έχει 53 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού », σελ. 10577 (σελ. 103 του pdf).

 Εξωτερικοί σύνδεσμοι 

 Τ ο Περιστέρι Πωγωνίου (Μέγγουλη): ιστορία, παράδοση και γενεαλογία (Βιβλίο/Μονογραφία) από το Ιδρυματικό Αποθετήριο Ολυμπιάς του Πανεπιστημίου Ιωαννίνων.
 Μονή Εισοδίων της Θεοτόκου, Περιστέρι ή Μέγκουλη Πωγωνίου από τον ιστότοπο http://www.greece.com/photos

Παραπομπές

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Κατηγορία:Χωριά της Ελλάδας-επέκταση